open-index/open-wikipedia-markdown huggingface dataset:
Noova Energy Systems

**Noova Energy Systems** er et norsk teknologiselskap basert i Stavanger, etablert i 2005. Selskapet utvikler og tilbyr løsninger for energieffektivisering til bedrifter i ulike bransjer, inkludert eiendom, industri og kjedevirksomheter.  

Noova opererer i Norge og Sverige, med kontorer i Stavanger, Oslo, Bergen, Trondheim, og Stockholm. Med et kundegrunnlag på over tusen, blant dem McDonald's, Shell og Aker Solutions, bistår Noova kunder med å redusere energiforbruket.  

To av selskapets ledere, Even Gjesdal og Jarl Haugland, ble nominert til EY Entrepreneur Of The Year i 2023. Noova er en del av et nettverk av partnere og sponsorer i Norden, inkludert Lillestrøm Sportsklubb.      

## Referanser
  
  
  
    
  
  

## Eksterne lenker
* 
*
Lali Badakhshan

**Lali Badakshan** (russisk: Лали Бадахшан; tadsjikisk: Лаъли Бадахшон, bokstavelig oversatt «Rubiner fra Badakhshan») er et opposisjonsparti i Tadsjikistan. Partiet ble dannet av pamirfolk med det formål å beskytte rettighetene til Pamir-elva og fremme autonomi for den autonome provinsen Kuhistoni Badakhshon autonome provins.

## Historie
Partiet ble dannet den 4. mars 1991, i de siste månedene før oppløsningen av Sovjetunionen, og Atobek Amirbekov ble utnevnt som partileder.

I det tadsjikiske presidentvalget i november 1991, som fant sted etter at Tadsjikistan fikk uavhengighet, støttet partiet kandidaturet til opposisjonskandidaten Davlat Khudonazarov. Under borgerkrigen i Tadsjikistan støttet medlemmene av Lali Badakhshan opposisjonen, og i 1993 ble Lali Badakhshan offisielt medlem av Den forente tadsjikiske opposisjonen (UTO).

## Ideologi
* Pamiri minoritetspolitikk
* Badakhshanistisk nasjonalisme
* Regionalisme
* Tradisjonalisme
Orochlesis

***Orochlesis*** er en slekt av snutebiller (Curculionidae) som lever på busker og trær. 

## Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell.  

## Levevis
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.

## Utbredelse
Slekten er utbredt i Japan og i Oseania.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825
******* Stammen **[[Gasterocercini]]** Zherikhin, 1991
******** Slekten ***Orochlesis*** Pascoe, 1871 
### Liste over artene

* *[[Orochlesis angulata]]* Zimmerman, 1936
* *[[Orochlesis annularis]]* Pascoe, 1871
* *[[Orochlesis anteplagiata]]* Heller, 1931
* *[[Orochlesis ater]]* Zimmerman, 1939
* *[[Orochlesis bella]]* Zimmerman, 1936
* *[[Orochlesis bryani]]* Zimmerman, 1936
* *[[Orochlesis conspersa]]* Zimmerman, 1938
* *[[Orochlesis cornuta]]* Zimmerman, 1936
* *[[Orochlesis delta]]* Lea, 1913
* *[[Orochlesis eluta]]* Zimmerman, 1936
* *[[Orochlesis flesina]]* Pascoe, 1871
* *[[Orochlesis gibbera]]* Zimmerman, 1936
* *[[Orochlesis lunata]]* Zimmerman, 1936
* *[[Orochlesis maculosa]]* Pascoe, 1874
* *[[Orochlesis meshimensis]]* Kôno, 1937
* *[[Orochlesis munda]]* Lea, 1913
* *[[Orochlesis nigra]]* Zimmerman, 1936
* *[[Orochlesis nigrofasciata]]* Marshall, 1921
* *[[Orochlesis personata]]* Hustache, 1936
* *[[Orochlesis picticollis]]* Zimmerman, 1945
* *[[Orochlesis posticalis]]* Lea, 1913
* *[[Orochlesis solea]]* Pascoe, 1871
* *[[Orochlesis takaosanus]]* Kôno, 1932
* *[[Orochlesis tessellata]]* Zimmerman, 1936
* *[[Orochlesis vitticollis]]* Zimmerman, 1936

## Referanser




## Eksterne lenker

*
Karoline Una Moen

**Karoline Una Moen** (født 1992) er en norsk dramatiker og dramaturg fra Bodø. Moen er utdannet ved Central School of Speech and Drama i London hvor hun har en master i scenetekst og en påbegynt PhD også i scenetekst. Doktorgradsavhandlingen hennes omhandler litterær traumeteori og dramaturgiske strukturer i samtidsdramatikk - et fokus som også speiles i hennes kunstneriske praksis. 

Moen har utviklet manus i samarbeid med blant andre Pikene på Broen og Unge Viken teater og vist arbeider på Barents Spektakkel, Collisions Festival London og Malta internasjonale teaterfestival. Hun var deltaker på scenetekstfestivalen *Obradour d ́Estiu* ved Sala Beckett Theatre i Barcelona 2023 med en lesning av «Ash Cloud».

I 2020 deltok Moen i Unge Viken Teaters debutantprogram for unge dramatikere, hvor hun utviklet stykket *Break her new* som hadde premiere på Vega Scene i 2023.   

Moen har i samarbeid med skuespiller Mathias Asplund etablert teaterkompaniet Antistrofe som arbeider med nyskapende scenetekst med mål om å skape rå, nære og utfordrende teaterproduksjoner. Antistrofe jobber nå (2024) med stykkene *Sluttstykke* som vil spilles under *European Cabins of Culture* i 2024, som en del av Bodø 2024, og med *Askesky* som utvikles i samarbeid med Festspillene i Nord-Norge og vil ha premiere der i 2025.

Moen har også vært med å starte opp PROSESS – et visningsforum for uferdig scenisk materiale i Bodø.

## Verk
* 2023: *Break her New*
* 2022: *Dyregrava*
* 2022: *Moja på tvoja*
* 2019: *Out of her throat* 
* 2018: *Soot from dreams*

## Referanser


## Eksterne lenker
* 
*
Scandinavian Echoes

***Scandinavian Echoes*** var navnet på et radioprogram myntet på skandinaver som bodde i USA. Programmet ble direktesendt på norsk hver lørdag formiddag fra et studio i Brooklyn, og den utvandrede norske dokkarbeideren Hans Berggren var programleder for sendingene gjennom over 45&nbsp;år.

Hans Berggren ble i 1961 tildelt St.&nbsp;Olavsmedaljen for sin innsats med å skape og lede programmet. I 1981 ble det holdt en stor fest i Sjømannskirken i Brooklyn for å feire Berggrens 45&nbsp;år som programleder for *Scandinavian Echoes*.

## Referanser
Maratonsvømming under VM i svømmesport 2024 – 10 km menn

**Maratonsvømming under VM i svømmesport 2024 – 10 km menn** ble avholdt i Doha, Qatar 4. februar 2024.

## Resultater
Øvelsen startet klokken  10:30.

## Referanser
Peter Meechan

**Peter Aloysius Meechan** (født 29. januar 1980 i Warwickshire) er en engelsk komponist og dirigent.

Meechan studerte komposisjon ved Royal Northern College of Music og senere ved Salford University; der han blant annet studerte under Peter Graham.

## Referanser


## Eksterne lenker
*meechanmusic.com Hjemmeside
Spondyloepifyseal dysplasi

**Spondyloepifyseal dysplasi** er en sykdom som kjennetegnes ved at skjelettet, og spesielt ryggsøylen, ikke utvikler seg normalt. Pasienter blir ofte kortvokste.
Hjemliggjøring og fremmedgjøring

**Hjemliggjøring og fremmedgjøring** er strategier innenfor oversettelse. Begrepene betegner til hvilken grad oversettere oversetter en tekst i samsvar med målkulturen (kulturen som tilsvarer språket det oversettes til). Hjemliggjøring er en strategi for å oversette tekst nøye tilpasset kulturen til det oversatte språket, noe som kan innebære tap av informasjon fra kildeteksten. Fremmedgjøring er en strategi brukt for å beholde informasjon fra kildeteksten, og innebærer bevisst å bryte konvensjonene i det oversatte språket for å bevare betydningen. Disse strategiene har blitt debattert i hundrevis av år, men den første personen som formulerte dem i sin moderne forstand var Lawrence Venuti, som introduserte dem til oversettelsesstudier i 1995 med sin bok *The Translator's Invisibility: A History of Translation.* Venutis innovasjon i feltet var hans syn på at diikotomien mellom hjemliggjøring og fremmedgjøring var ideologisk; han ser fremmedgjørelse som det etiske valget for oversettere.

## Teori

## Referanser
Skjærematte

En **skjærematte** er en matte som legges mellom et arbeidsstykke som skal skjæres eller kuttes og underlaget (f.eks. et bord) for å beskytte underlaget.

De brukes blant annet i hobbyarbeid når man ønsker å skjære papir, papp eller tekstiler presist og rent med skalpell eller tapetkniv. De har ofte rutenett med en strek for hver 5 eller 10 millimeter som kan brukes for å plassere, sikte og måle arbeidsstykket.

Eksempler på bruksområder er tekstilskjæring til lappeteknikk, eller papirskjæring for kunst eller modellering av arkitektur. De brukes også som underlag i vinylskjærere.

## Materialer

Skjærematter kan fås i ulike materialer. Vinylklorid (myk eller hard plastikk) og olefin er de vanligste materialene. Mange matter er litt myke og tøyelige, og noen markedsføres som å ha "selvhelende" egenskaper. Noen matter har magnetisk kjerne. Det finnes også glassmatter.

### Slitasje
Noen skjærematter markedsføres som "selvhelende", men denne påståtte virkemåten er ikke godt dokumentert. Tilsynelatende har slike skjærematter egenskapen at striper i matten etter skjæring ikke er så lett synlige. Dette gjelder imidlertid bare når bladet som skjærer flyttes vinkelrett på overflaten. Vanlige kutt i selve platen vil derfor ofte ikke synes så godt i form av overflateujevnheter selv ved gjentatte gangers bruk, med mindre man lager v-formede kutt i overflaten hvilket derimot vil etterlate ujevnheter som gjør matten vanskelig å bruke.

Skjærematter er vanligvis ikke varmebestandige.

### Oppbevaring
Noen matter tåler dårlig sollys, og bør derfor ikke oppbevares i direkte sollys. Matter kan bøye seg hvis de ikke oppbevares flatt, hvilket isåfall kan resultere i at den vil ligge ujevnt under bruk.

## Størrelse og rutenett

Mange skjærematter er plastplater i størrelsene A4 (297&nbsp;×&nbsp;210&nbsp;mm) eller A5 (210&nbsp;×&nbsp;148&nbsp;mm), men det finnes også større plater i A1 (841&nbsp;×&nbsp;594&nbsp;mm, evt. 900&nbsp;×&nbsp;600&nbsp;mm) eller mer.

Tykkelsen er i størrelsesordenen 3 til 5&nbsp;mm.

Rutenettet har ofte inndeling med streker for hver 5&nbsp;mm eller 10&nbsp;mm.

## Improviserte varianter
Til sporadisk og ad hoc arbeid kan man i stedet bruke gamle aviser, blader, papp eller lignende i stedet for en dedikert skjærematte.

## Andre bruksområder
Skjærebrett med rutenett brukes noen ganger som underlag for skala når man tar bilder.

## Se også
* Origami
* Skjærefjøl

## Referanser
Ildefonso Puigdengolas

**Ildefonso Puigdendolas Ponce de Leon** (født i  1876 i Gerona i Spania, død 31. oktober 1936, nær Illescas) var en spansk offiser som tjenestegjorde for den andre spanske republikk under den spanske borgerkrig. 

I 1931var han oberst i infanteriet i Sevilla soms inspektør ac sikkerhetskorpset. I 1934 ble han utnevnt til Malaga. 

I juli 1936 beseiret han opprørernd ved Alcalá de Henares og Guadalajara. Etterpå kommandedrte han lojalistmilitiaen i slaget ved Badajoz i 1936. 

Etter slaget ved Badajoz flyktet han til Portugal, og vendte tilbake til det område som var kontrollert av den spanske republikanske armé (*Ejército de la República Española*). Under slaget ved Seseña ble Puigdendolas drept av sine egne menn da han forsøkte å forhindre desertering.

## Referanser


## Litteratur
* Espinosa, Francisco. *La columna de la muerte. El avance del ejército franquista de Sevilla a Badajoz.* Editorial Crítica. 2003. Barcelona.
* Espinosa, Francisco. *La justicia de Queipo.* Editorial Crítica. Barcelona. 2006. 
*Thomas, Hugh. (2001). *The Spanish Civil War.* Penguin Books. London.
Nasjonalmuseet i Kasakhstan

**Nasjonalmuseet for republikken Kasakhstan **(, *Qasakstan Respýblıkasynyń Ulltyq mýzei*) ligger i byen Astana. Da det sto ferdig i 2014, var det det største museet i Sentral-Asia. Byggematerialene er blått glass og hvit marmor. Museet skildrer Kasakhstans historie og kultur fra forhistorisk tid til i dag. *Darkhan Mynbay* er direktør for Nasjonalmuseet i Kasakhstan. 

Museet består av syv blokker som varierer i størrelse fra én til ni etasjer høye. Utstillingene utgjøres av 11 saler som tilsammen dekker 14.000 kvadratmeter. Tema for utstillingene er byen Astanas historie, nasjonen Kazakhstan, objekter av gull, Oldtiden og middelalderens historie, etnografi og moderne kunst.  Museet driver forskning omkring nasjonalarven.

## Referanser
The Cheat (1923)

***The Cheat*** er en amerikansk stumfilm fra 1923 regissert av George Fitzmaurice.

## Skuespillere
*Pola Negri som Carmelita De Cordoba
*Jack Holt som Dudley Drake
*Charles de Rochefort som Claude Mace
*Dorothy Cumming som Lucy Hodge
*Robert Schable som Jack Hodge
*Charles A. Stevenson som Horace Drake
*Helen Dunbar som Duenna

## Referanser


## Eksterne lenker
*
The Christian (film fra 1923)

***The Christian*** er en amerikansk stumfilm fra 1923 regissert av Maurice Tourneur.

## Handling
Glory og John har vært kjærester siden barndommen på Isle of Man. De reiser til London sammen, hvor Glory arbeider som sykepleier før hun blir en berømt teater-stjerne. John flytter til et kloster, men han gir snart avkall på løftene sine fordi han ikke klarer å glemme kjærligheten han føler til Gloria.

## Skuespillere
* Richard Dix som John Storm
* Mae Busch som Glory Quayle
* Gareth Hughes som Brother Paul
* Phyllis Haver som Polly Love
* Cyril Chadwick som Lord Robert Ure
* Mahlon Hamilton som Horatio Drake
* Joseph J. Dowling som Father Lampleigh
* Claude Gillingwater som Lord Storm

## Referanser


## Eksterne lenker
*
Chu-Chin-Chow

***Chu-Chin-Chow*** er en britisk-tysk stumfilm fra 1923 regissert av Herbert Wilcox.

## Handling
Abou Hassan og hans førti kjeltringer reiser til en liten arabisk by på bryllupsdagen til Omar og den attraktive Zharat. Men kjeltringene kidnapper dette brudeparet. Abou selger Zahrat til Kasim Baba, som en slave og skal snart selges ved en auksjon.

Men Zharat stikker av kort tid senere, og finner igjen Omar. Hun oppdager snart skattehulen hvor kjeltringene gjemmer alle skattene de stjeler, og når de forsøker å stjele fra en kjøpmann hjelper Zharat med å forhindre disse planene.

## Skuespillere
* Betty Blythe som Zahrat
* Herbert Langley som Abou Hassan
* Randle Ayrton som Kasim Baba
* Eva Moore som  Alcolma
* Judd Green som Ali Baba
* Olaf Hytten som Mukhill

## Referanser


## Eksterne lenker
*
Sveisebord

Et **sveisebord** er en type arbeidsbord brukt for å spenne fast arbeidsstykker under sveising. De er laget av brannsikkert og elektrisk ledende materialer, og med gode muligheter for å spenne fast arbeidsstykker, og gir økt stabilitet, presisjon og sikkerhet. Foruten sveiseapparat og personlig verneutstyr brukes de ofte sammen med tilbehør som måleverktøy, magneter og vinkler. Noen sveisere bygger sine egne sveisebord.

## Brannsikkerhet

De er ofte laget av stål, og noen sveisebord har sinkbelegg for at slagg ikke skal feste seg så lett til bordet. Bordet tåler høye temperaturer og sprut av glovarmt slagg, i motsetning til et bord i treverk som lettere kan ta fyr. Dermed minskes brannfaren.

## Jording
De kobles ofte til jording for å hindre spenningslekkasjer under arbeid og for å beskytte sveiseren fra støt, men også for å minske radiostøy fra sveisingen som kan påvirke elektronikk i nærheten.

## Ergonomi

De fleste bord har justerbar høyde slik at sveiseren kan sitte eller stå i en komfortabel og ergonomisk stilling. Noen har i tillegg mulighet for at arbeidsflaten kan vippes eller roteres for å få arbeidsstykket i ønsket posisjon og orientering.

## Tyngde, størrelse og flyttbarhet
Plassen man har tilgjengelig og størrelsen på tingene man skal sveise vil diktere behovet. Noen bord er svært tunge og solide og tåler tunge arbeidsstykker, mens andre modeller er lettere og tåler lettere arbeidsstykker.

### Stasjonære bord
Noen bord er tunge, solide og stødige, er ment for å stå stasjonært på ett sted i et verksted, og tåler belastning fra svært tunge gjenstander. Et permanent sveisebord har gjerne en lengde på minst 2 meter.

### Mobile bord
Noen bord er portable for å kunne flyttes rundt i verksted etter behov, for eksempel i form av mobile trillebord med låsbare hjul. Det har vært en trend med mindre bord som kan settes sammen for å danne en lengre arbeidsflate avhengig av form og størrelse på det som skal sveises, etter lignende prinsipp som for arbeidsbukker. Noen bord er uttrekkbare slik at størrelsen kan minskes og økes ved behov.

## Se også
* Høvelbenk

## Referanser
Svømming under VM i svømmesport 2024 – 400 meter individuell medley menn

**400 meter individuell medley menn** var en svømmeøvelse som ble arrangert under VM i svømmesport 2024 i Doha, Qatar 18. februar 2024.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet klokken 09:32.

### Finale
Finalen startet klokken 20:01.

## Referanser
FlyArystan

**FlyArystan** er et lavprisselskap med hovedkontor i Almaty i Kasakhstan. 
Det er landets første lavprisselskap.

FlyArystan er et heleid datterselskap av Air Astana. Flyselskapet startet operasjoner i mai 2019 og opererer et nettverk av ruter med en flåte av A320-fly.  Rutenettet omfatter både innenlandsflyvninger og internasjonale destinasjoner.

## Historie
FlyArystans startet den 29. mars 2019. Flyselskapet gjennomførte sine første flyvninger den 1. mai 2019 fra sitt knutepunkt Almaty internasjonale lufthavn.

## Reisemål
FlyArystan er Kasakhstans største innenlandske flyselskap. Per september 2023 inkluderte rutettverket 24 destinasjoner, derav 14 innenlandske og 10 internasjonale.. FlyArystan har flybaser i Almaty, Astana, Atyrau, Aqtau og Tsjimkent.

Per oktober 2023 betjenete flyselskapet destinasjoner i Aserbajdsjan, Kina, Georgia, India, Kirgisistan, Qatar, Tadsjikistan, Tyrkia og Usbekistan.

## Referanser
Dragon Awards

**Dragon Awards** er et sett av svenske festival- og filmpriser som deles ut under Göteborg Film Festival. De første årene etter at festivalen ble etablert i 1979, ble det ikke delt ut noen priser. I 1989 ble Dragon Award Best Nordic Film delt ut første gang og prisen eksisterer fortsatt per 2024. Den het tidligere Göteborg Film Festivals Nordiska Filmpris. Flere priskategorier har kommet til og noen har forsvunnet.

Prisvinnerne mottar en skulptur av en drage og i de fleste kategorier; et pengebeløp. Som eksempel kan nevnes vinneren av Dragon Award Best Nordic Film som mottar  svenske kroner.

Festivalen har også en ærespris; Honorary Dragon Award. Den har blitt utdelt siden 2011. Deretter kom Nordic Honorary Dragon Award til i 2014, som tildeles en filmperson fra de nordiske landene.

I tillegg til de ordinære Dragon Awards, utdeles det flere priser som filmfestivalen omtaler som «fristående priser». Inn under denne kategorien finner man FIPRESCI Award, Angelosprisen (Svenska kyrkans filmpris), Mai Zetterling-stipendiet,
Sven Nykvist Cinematography Award og Nordisk Film & TV Fond Prize.

## Priskategorier
;Dragon Awards

;Frittstående priser

;Tidligere priser

Blant priser som ikke lenger deles ut, er Kodak Nordic Vision Award, CANAL+ Award, Stora novellfilmspriset og Lorenspriset.

## Referanser


 
 
 


## Eksterne lenker
*
Sepiablekksprut

**Sepiablekksprut**, *Sepia officinalis*, er en middelsstor 10-armet blekksprutart som er vanlig i hele Nordsjøen. Det fiskes mellom 8 og 12 tusen tonn sepiablekksprut i året, og arten er den viktigste kommersielle blekksprutarten i verden. Blekksekken ble i gamle dager brukt som blekk til skriving. Blekket størkner til en litt brunlig farge, og har gitt opphav til navnet sepia som en fargebetegnelse. Sepiablekkspruten er sammen med åttearmete blekkspruter regnet som de mest intelligente invertebratene.

## Referanser


## Eksterne lenker
*
Svømming under VM i svømmesport 2024 – 4 x 100 meter fri stafett menn

**4 x 100 meter fri stafett menn** er en svømmeøvelse som blir arrangert under VM i svømming 2024 i Doha i Qatar 11. februar 2024.
 
## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet 11. februar klokken 11:43.

### Finale
Finalen startet klokken 20:32.

## Referanser
Huabiao Awards

**Huabiao Awards** er en kinesisk filmprisutdeling som ble opprettet i 1957 med støtte av den kinesiske stat. Den ble arrangert første gang i 1957, for deretter å ha et langt opphold frem til 1979. Den har siden blitt utdelt omtrent hvert år. Det deles ut priser i en rekke klasser, deriblant i klassene fremragende film, fremragende regissør, fremragende manusforfatter og fremragende mannlig- og kvinnelig hovedrolle. Prisutdelingen gjennomgikk reformer både i 1994 og i 2005.

Priskategorien for fremragende film deles vanligvis ut til flere filmer. 

Sammen med Gullhanen og Hundred Flowers Awards regnes den for å være blant de mer prestisjetung filmprisutdelingene i Kina.

## Fotnoter

## Referanser


## Eksterne lenker
*
Bærelist

En **bærelist** er en list som kan bære vekt, og brukes for å henge opp ting vannrett på vegger. Gjenstandene som henges opp har en tilsvarende hake slik at de to delene låses sammen ved hjelp av tyngdekraften.

Et vanlig eksempel er en **skråskjært opphengslist**, også kalt «**fransk oppheng**», som består av 45 graders skråskjærte lekter eller lister laget av trelast eller kryssfiner. Metoden har blitt beskrevet som lettvint og sterkt, men også elegant siden det ofte kan monteres skjult. Det er en enkel metode som kan brukes for å henge opp for eksempel overskap, speil, kunst, verktøy eller andre objekter.

Bærelister kan også brukes for å montere vegghengte hyller, for eksempel ved hjelp av hengeskinner og knekter som hektes på en bærelist.

## Montering av overskap
Det er betraktelig lettere å montere tunge ting i vater ved hjelp av skråskjært opphengslist, som for eksempel hvis man skal montere et overskap på et kjøkken. Selve vegglekten veier lite, og kan monteres enkelt og trygt. Dermed slipper man å holde hele vekten til overskapet mens man skrur fast. Når vegglekten er på plass og vatret kan overskapet løftes opp og hektes på uten særlig behov for finmanøvrering.

Metoden er også fleksibel med tanke på plassering. Lekten vil vanligvis ikke sees under bruk, så det spiller liten rolle hvor den bores, hvilket betyr at den kan festes i stendere eller annet spikerslag relativt uavhengig av skapets plassering sideveis.

For maks styrke kan vegglekten gå hele lengden av skapet slik at man får festet i flest mulig stendere. Dersom vegglekten er noe kortere enn skapet kan skapets posisjon finjusteres sideveis selv etter at det har blitt hengt opp uten at lekten synes.

Skapet bør også skrus fast til veggen for å sikre at det ikke uforvarende hektes av mens det brukes.

## Verktøytavle
Fransk oppheng brukes av og til for å lage hjemmelagde verktøytavler. Man får dermed en modulær verktøyvegg som det er lett å endre oppsett på.

## Se også
* Justerbar hylle
* Svevende hylle

## Referanser
Dong Cunrui (film)

***Dong Cunrui*** er et kinesisk biografisk krigsdrama fra 1955 regissert av Guo Wei. Filmen skildrer livet til Dong Cunrui – en ung mann fra vanlige kår som vokste til å bli en tapper soldat og som på heroisk vis ofret livet i kampen mot Kuomintang i 1948. Hovedrollen som Dong spilles av Zhang Liang. Filmen er patriotisk og dens fremstilling av de historiske forholdene regnes for å ligge nær opp til det som var det offisielle kinesisk synet på den tiden filmen ble produsert.

Den ble tildelt prisen for fremragende film ved den første Huabiao Awards i 1957 (delt med flere filmer).

Filmen er i sort-hvitt.

## Referanser


## Eksterne lenker
*
Dragon Award Best Nordic Film

**Dragon Award Best Nordic Film** (tidligere Göteborg Film Festivals Nordiska Filmpris.) er en svensk filmpris som har blitt delt ut årlig siden 1989 under Göteborg Film Festival. Den er en del av Dragon Awards og belønner filmer fra de nordiske landene. Vinneren velges blant åtte til ti nominerte i kategorien og mottar en skulptur av en drage og et pengebeløp som per 2024 utgjør 
 svenske kroner.

Den første norske filmen som mottok Dragon Award Best Nordic Film var *[[En håndfull tid]]* i regi av Martin Asphaug, som fikk prisen i 1990.

## Prisvinnere
### 1980-årene

### 1990-årene

### 2000-årene

### 2010-årene

### 2020-årene

## Referanser

 

 


## Eksterne lenker
*
Patrick Manogue

**Patrick Manogue** (1831–1895) var en irsk prelat og katolsk biskop i USA, først av Grass Valley og deretter av Sacramento.

Han var en pioner i oppbyggingen av den katolske kirke i Navada-territoriet.

## Liv og virke
### Bakgrunn
I 1848 emigrerte Manogue til USA. For å tjene penger til å få med seg søsknene, jobbet han som gullgraver i California. Han slo seg til i Moore's Flat i Californias fjell, der han prospekterte etter gull. En av hans venner blant de «ordinære gullgravere» likesom ham selv, var John Mackay, som senere skulle gi avgjørende støtte til byggingen av katedralen i Sacramento.

### Prest
Da han hadde tjent og spart seg opp tilstrekkelig med penger, gikk han inn på Saint-Sulpice-seminaret i Paris og ble ordinert til prest der 21. desember 1861. 

Han ble snart sendt til gullgraverbyen Virginia City i Nevada-territoriet. 

Biskop Eugene O'Connell mente at nettopp en tidligere gullgraver ville være den beste til å bygge opp sjelesorgen i det voksende gullgravermiljøet i Nevada. 

Sammen med biskopen oppfordret Manogue Daughters of Charity til å hjelpe med å styrke livet pionerkirkene i Nevada. Manogue bygde «den første St. Mary's in the Mountains» i 1862.

### Koadjutorbiskop i Grass Valley
Pave Leo XIII utnevnte ham til titulærbiskop av Ceramus og koadjutorbiskop av Grass Valley den 27. juli 1880. Joseph Sadoc Alemany y Conill, erkebiskop av San Francisco, bispeviet ham i Ste. Marie Cathedral i San Francisco den 16. januar 1881. Medkonsekratorer var Francisco Mora y Borrell, biskop av bispedømmet Monterey-Los Angeles, og Eugene O'Connell, biskop av Grass Valley.

### Biskop av Grass Valley
Den 29. februar 1884 aksepterte paven O'Connells avgang og Manogue etterfulgte ham som biskop av Grass Valley.

### Biskop av Sacramento
Den 28. mai 1886 oppløste paven bispedømmet Grass Valley og etablerte det nye bispedømmet Sacramento, hvori inngikk hele Grass Vallety, men i det øvrige utskilt fra erkebispedømmet San Francisco.  Patrick Manogue ble utnevnt til den første biskop der.

Det nye bispedømmet trengte en katedral, og med hjelp fra Mackay og andre innflytelsesrike gruvefolk, bygde Manogue ain katedral på land donert av den første guvernøren av  California, Peter Burnett.

### Død
Patrick Manogue døde i prestegården i katedralen i Sacramento den 27. september 1895.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Erkebiskop Joseph Sadoc Alemany y Conill (1814-1888) *1850
* Biskop *Patrick Manogue* (1831-1895) *1881

## Referanser
Ørtfjell bru

**Ørtfjell bru** er en jernbanebro langs en sidelinje på Nordlandsbanen, denne forbinder Ørtfjell stasjon øst for Ranelva med Rana Grubers anlegg vest for elva. 

Jernbanebroa ble bygd av Alfr. Andersen Mek Verksted & Støberi AS, og Svenor Stål AS i Orsa i Sverige utførte sveising av bjelkene, som ble produsert på Norsk Jernverk i Mo i Rana. Stålmontasjen ble utført av Finn Sverre Benterud.

## Referanser
Paolo Conte Bonin

**Paolo Conte Bonin** (født 2002) er en italiensk svømmer.

I 2024 representerte han landet sitt under VM i svømmesport 2024 i Doha, Qatar på 4x100 m fri der laget vant sølv.

## Verdensrekord
### Kortbane (25 m)
*  fri stafett: **3.02,75** (Melbourne, 13. desember 2022) med Alessandro Miressi, Leonardo Deplano, Thomas Ceccon - nåværende rekordholdere.

## Referanser


## Eksterne lenker
*
Marian Pilot

**Marian Pilot** (1936–2024) var en polsk forfatter, journalist, manusforfatter og oversetter. I 2011 vant han Nike Award, Polens viktigste litteraturpris, for novellen *Pióropusz*.

## Referanser


## Eksterne lenker
*
Verdensarvsteder i Kasakhstan

**Verdensarvsteder i Kasakhstan** - FNs organisasjon for utdanning, vitenskap og kultur (UNESCO) utpeker verdensarvsteder med enestående universell verdi som kultur- eller naturarv og som er nominert av land som har undertegnet UNESCOs verdensarvkonvensjon, etablert i 1972. Kulturarv består av monumenter (som arkitektoniske verk, monumentale skulpturer eller inskripsjoner), grupper av bygninger og steder (inkludert arkeologiske lokaliteter). Naturlandskap (bestående av fysiske og biologiske formasjoner), geologiske og fysiografiske formasjoner (inkludert habitater for truede dyre- og plantearter), og naturområder som er viktige fra et vitenskapelig, bevarings- eller estetisk aspekt på naturen, er definert som naturlig arv. Kasakhstan godtok konvensjonen i 1994.

Det er seks verdensarvsteder i Kasakhstan, og ytterligere 13 steder er listeført. 
 Landets første verdenarvsted var Mausoleet til Khoja Ahmed Yasawi, som fikk sin status på verdensarvkomitens 27. sesjon som ble holdt i Paris i 2003. Tre av landets verdensarvsteder krysser landegrenser: Silkeveien korridoren fra Chang'an til Tianshan er verdensarv som deles med Kina og Kirgisistan, Vestre Tien-Shan med Kirgisistan and Uzbekistan, og Den kalde ørkenen i Turan deles med Usbekistan and Turkmenistan. Tre verdensarvsteder dreier seg om kulturhistorie mens Saryarka – steppe og sjøer i nordlige Kasakhstan, Tien-Shan, og Turan-ørkenen er natur.

## Verdensarvsteder
Verdensarvstedene klassifiseres etter ti ulike kriterier, og hvert sted må tilfredsstille minst ette av kriteriene. Seks kriterier dreier seg om kultur, fire om natur. 

## Referanser
Ukraina under VM i svømmesport 2024

**[[Ukraina]]** deltok under **[[VM i svømmesport 2024]]** i Doha i Qatar fra 2. til 18. februar 2024.
## Medaljevinnere (utvalg)

## Referanser
Edward Hiiboro Kussala

**Edward Hiiboro Kussala** (født 1964) er en sørsudanesisk geistlig og katolsk biskop av Tambura-Yambio i Sør-Sudan.

## Liv og virke
### Bakgrunn
I en alder av tre måneder mistet han sin mor, som ble skutt av nordsudanske tropper. Hans bestemor flyktet med ham til Kongo.
### Prest
Etter å ha studert filosofi og teologi, ble han ordinert til prest den 20. mai 1994. Mellom 1995 og 2001 virket Kussala som lærer og prest i Den sentralafrikanske republikk. Fra 2001 til 2005 studerte han moralteologi og folkerett i Roma. 

Deretter var han professor ved Universitetet i Khartoum.

Kussala er medlem av East-African Writers Club. Han er engasjert i fredsprosessen i Afrika og tar til orde for bærekraftig bistand.

### Biskop av Tombura-Yambio
Den 19. april 2008 ble han utnevnt av pave Benedikt XVI til biskop av Tombura-Yambio. Han ble ordinert til biskop av erkebiskopen av Khartoum, kardinal Gabriel Zubeir Wako, den 29. juni samme år; medkonsekratorer var Paulino Lukudu Loro MCCI, erkebiskop av Juba, og hans egen forgjenger Joseph Abangite Gasi.

Edward Hiiboro Kussala er leder av den felles biskopskonferanse for Sudan og Sør-Sudan.

## Skrifter i utvalg
* *Reconciliation a Springboard Peace for Social Transformation in the Sudan*, Roma 2004
* *Reconciliation, New Arms for peace in the Sudan*, Roma 2005
* *Bishop Gasi Abangite, a Gift and Blessing*, Nairobi 2006
* *African reason for hope*, Roma 2005
* *Globalization and its impacts on African Renaissance*, Roma 2005
* *Islam and Human Rights in the Sudan*, Roma 2008

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal Gabriel Zubeir Wako (1941-) *1975
* Biskop *Edward Hiiboro Kussala* (1964- ) *2008

## Referanser
Yamato Matsui

**Yamato Matsui** (født 1997) er en japansk skøyteløper.

## Personlige rekorder
Oppdatert pr 30. juni 2023. 

## Meritter
### Internasjonale mesterskap
Sprint-VM på skøyter deltatt en gang.
:* Hamar 2020.
::* Beste resultat: 6.-plass på Hamar 2020.

Enkeltdistanse-VM på skøyter deltatt i ett mesterskap ved to konkurranser.
:* Salt Lake City 2020 på  meter og i lagsprint.
::* Beste resultat: 15.-plass på  meter individuelt og 4.-plass i lagsprint, begge i Salt Lake City 2020.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2021/22.

– = ikke deltatt på distansen for nevnte sesong.

## Referanser


## Eksterne lenker
* 
* 
*  Yamato Matsui på Jakub Majerski's speedskating database
*  Yamato Matsui på SpeedSkatingResults.com
*  Yamato Matsui på www.isu.html.infostradasports.com
*  Bilder av Yamato Matsui på SpeedSkatingPhotos.info/DesgPhoto.com
Sulayman-Too

**Sulayman-Too** er et hellig fjell i Osj i Kirgisistan og landets første verdensarvsted. Fjellet reiser seg rett opp fra Ferganadalens slette og er en populær plass både for lokalbefolkningen og turistene. Tidligere var det en viktig plass for muslimske pilgrimsvandringer.

Sulayman er en profet i Koranen, og i fjellet er det et hellig sted som regnes å markere hans gravplass. En legende sier at kvinner som bestiger den hellige toppen og som kravler gjennom en åpning i berget, kommer til å føde friska barn. Trær og busker på fjellet er pyntet med mengder av små fastbundne tøybiter, såkalte *bønnevimpler*. 

Verdensarvkomiteen fremhever at Sulayman-Too er «det beste eksempelet på et hellig fjell i Sentral-Asia gjennom flere tusen år>. Stedet er fortsatt en populær plass for muslimer og har trapper som leder opp til den høyeste toppen der det fins en liten moské. Den ble bygd av Bobur i år 1510 og ble gjenoppbygd på slutten av 1900-tallet. 

Sulayman-Too har også et museum som hogd inn i fjellet. Det ble etablert under Sovjetunionen; museet viser arkeologiske funn fra området og beskriver dets historie. Ved fjellets fot er en gravplass.

## Referanser
Aker (egyptisk mytologi)

**Aker** var i oldtidens egyptiske religion og mytologi en personifisering av horisonten og en gud for jorden og underverdenen som voktet den østlige og den vestlige horisonten. 

## Beskrivelse
De eldste avbildninger av Aker var som (overkroppen på) en liggende løve med åpen munn. Senere ble han avbildet som to liggende løver som hang sammen med hverandre, men som så i hver sin retning. 

I tiden for mellomriket (ca. 2050-1650 f.Kr.) og senere fremstilles han som et par løver; den ene kalles *Duaj* (som betyr gårsdagen) og den andre kalles *Sefer* (som betyr morgendagen). Aker ble ofte omtalt som «han som ser fremover og bakover». Der hvor han er framstilt som løver er det mellom løvene avbildet et hieroglyftegn for horisonten (*akhet*) som viser to sammenhengende fjelltopper med en solskive mellom. Løvene sitter rygg mot rygg.

I senere perioder kan Aker også ha vært avbildet som to sammenhengende sfinks-overkropper - løver med menneskehoder.

## Aker-dyrkelsen
Aker er kjent tilbake til 1. egyptiske dynasti og kongene (faraoene) Hor-Aha og Djer som regjerte rundt 3000 f.Kr. En uferdig dekorasjon i gravkammeret til Djer i Abydos viser Aker som sluker tre hjerter. Akkurat hvor Aker-dyrkelsen fant sted vet man ikke, men hans mytologiske rolle er beskrevet første gang i pyramidetekstene til kong Teti (6. egyptiske dynasti, 24. århundre f.Kr.).

## Mytologi

Aker var først beskrevet som en av jordens guder som bevoktet inngangen til *den andre siden*, i denne forstand underverdenen, der sola var etter at den gikk ned under horisonten. Han beskyttet den avdøde kongen mot de tre demoniske slangene *Hemtet*, *Iqeru* og *Jagw*. Ved å sirkle rundt kongen beskyttet han ham mot slangenes giftige ånde. En annen av jordens guder som deltok i dette sammen Aker, var Geb, og de to var forbundet med hverandre. I andre bønner og tekster var Aker forbundet med Set og også med det såkalte ''Set-dyret''. Dette er av egyptologer betraktet som interessant fordi Set var antatt å være en vind-gud, ikke en jord-gud. 

I de kjente sarkofagtekstene fra den tiden som kalles mellomriket (ca. 2050-1650 f.Kr.) erstatter Aker guden Kherty og blir guden Ras «fergemann» på solskivens ferd gjennom underverdenen. I Den egyptiske dødeboken gir også Aker liv til Khepri, den nyfødte stigende solen i skikkelse av en skarabé etter at han har ført hans sarkofag trygt gjennom underverdenen. I andre scener fra underverdenen hvor Aker fører Ras båt får han beskyttelse av guden Geb når han skjuler kroppen til den døde Osiris.

I flere inskripsjoner, veggmalerier og relieffer er Aker forbundet med horisonten i nord og vest og former en mytologisk bro mellom de to horisontene med sin kropp. Enkelte sarkofagtekster fra gravkamrene til Ramses IV, Djedkhonsuiusankh og Pediamenopet beskriver hvordan solguden Ra reiser gjennom underverdenen «slik Apep beveger seg gjennom Akers kropp etter å ha blitt skåret opp av Set». I dette tilfellet fremstilles Aker som en slags representasjon av underverdenen i seg selv.

## Referanser


## Eksterne lenker
Joseph Abangite Gasi

**Joseph Abangite Gasi** (1928–2014) var en sørsudanesisk geistlig og katolsk biskop av Tombura-Yambio (Sør-Sudan).
## Liv og virke
### Prest
Joseph Abangite Gasi ble ordinert til prest for det apostoliske vikariat Mupoi den 21. desember 1957.
### Biskop av Tombura
Pave Paul VI utnevnte ham til biskop av Tombura den 12. desember 1974. Kardinalprefekten for Kongregasjonen for folkenes evangelisering, kardinal Agnelo Rossi, ordinerte ham til biskop den 6. april 1975; medkonsekratorer var Ubaldo Calabresi, apostolisk pro-nuntius til Sudan, og Ireneus Wien Dud, biskop av Juba. 

Den 19. april 2008 innvilget pave Benedikt XVI hans aldersbetingede avskjedssøknad.

I en nekrolog fra Sudan Peoples Liberation Movement-in-Opposition (SPLM/IO) uttrykkes det for avdøde Joseph Abangite Gasi beundring og takk for hans engasjement for «verdighet, ære og fred for vårt folk og land» under frigjøringskampen i 1990-årene. Han var den sentrale skikkelse ved dannelsen av *New Sudan Council of Churches* (NSCC).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Biskop *Joseph Abangite Gasi* (1928-2014) *1975

## Litteratur
* Edward Hiiboro Kussala: *Bishop Gasi Abangite, a Gift and Blessing*, Nairobi 2006

## Referanser
Crows and Sparrows

***Crows and Sparrows*** (originaltittel: *Wuya yu maque*) er en kinesisk dramafilm fra 1949 regissert av Zheng Junli. Filmen handler om en gruppe menneskers kamp mot å bli kastet på gata etter at bygget de bor i har blitt overtatt av en korrupt partifunksjonær som ønsker å selge. Handlingen er lagt til Shanghai mot slutten av den kinesiske borgerkrigen og er kritisk Chiang Kai-sheks regime, som fremdeles satt ved makten i Kina da filmen var under innspilling. Dette førte til at den ikke fikk skikkelig kinovisning før i 1950. Ledende roller spilles av Zhao Dan, Sun Daolin, Li Tianji, Huang Zongying, Shangguan Yunzhu, Wang Bei og Wu Yin.

Den ble tildelt prisen for fremragende film ved den første Huabiao Awards i 1957 (delt med flere filmer).

Filmen er i sort-hvitt.

Den er også kjent under den engelske tittelen *House and Tea Money*.

## Referanser


## Eksterne lenker
*
Nefridium

Et **nephridium** er en primitiv type av ekskresjonssystem som finnes i par langs kroppen hos de fleste invertebrater. De likner enkeltnefroner i en nyre, men er enklere bygget og ikke med samme evne til å samle opp nyttige stoffer fra urinen som det nefroner kan. Det fines to grunnleggende typer, **protonefridier** og **metanefridier**. Dyr som har nefridier eller virkelige nyrer utgjør en samlet gruppe av dyreriket kalt Nephrozoa, som omfatter alle dyr med mer avansert bygning enn nesledyr og de aller enkleste flatormene.

## Bygning og virkemåte
### Protonefridier
Selv om protonephridier er enklere enn metanefridier, virker begge på samme grunnleggende måte. Et protonephridium består av bare to celler. Den første er en *flammecelle*, som har en liten dusk av flimmerhår som ser ut som en liten flamme når hårene slår i takt, derav navnet. Flammecellen skaper en strøm i kroppsvæsken og sender væsken nedover et rør som består av én enkelt rørcelle. Røret ender ut mot omgivelsene utenfor dyret i en *nephropore*. Slike protophrepidier utviklet seg først hos flatormer som en måte å kvitte seg med overskudd av vann som ble trukket inn i kroppen gjennom osmose. Selve røret er så lite at store molekyler blir igjen i kroppen, men små molekyler som nedbrytningsprodukter, urinstoffer, salter og hormoner føller væskestrømmen.

Protonefridier finnes bare hos flatormer, slimormer, hjuldyr og hos lansettfisker, grupper med enkel bygning som alle lever i vann.

### Metanefridier
Metanefridiene fungerer på sammem måte, men består av flere celler og kan også absorbere stoffer kroppen trenger fra urinstrømmen. Åpningen til metanefridiet ligger i dyrets kroppshule og former en sil som hindrer større molekyler og celler å ble med ned i røret. Det er ingen flammecelle som skaper strømninger i vøsken, men selve røret er deket av flimmerhår på innsiden. Hos landlevende dyr har røret også en del av som tar opp vann og andre stoffer dyret møtet ha gjennom aktiv absorbsjon. Særlig for dyr som lever på land og kan tørke ut, slik som insekter, meitemarker og mange snegler er absorbsjon av vann viktig. Den siste delen av røret før nephropren er omgitt av muskler, og kan presse ut avfallstoffene.

## referanser


## Se også
* Urin
* Uremi (urinforgiftning)
* Nefron
* Nyresvikt
* Urologi
Gate Number 6

***Gate Number 6*** (originaltittel: *Liu hao men*) er en kinesisk dramafilm fra 1952 regissert av Lü Ban. Filmen handler om en gruppe havnearbeidere i Tianjin som må kjempe en hard kamp for å få lønn av en korrupt inspektør og hans gangstere. Han forsøker å tjene ekstra penger ved å frakte varer for nasjonalistene til Taiwan. Handlingen er lagt til tiden like før og like etter den kommunistiske maktovertakelsen i Kina. De ledende rollene spilles av Guo Zhenqing og Xie Tian. De fleste andre som medvirker er amatørskuespillere og lokale folk.

Den ble tildelt prisen for fremragende film ved den første Huabiao Awards i 1957 (delt med flere filmer).

Filmen er i sort-hvitt.

## Referanser


## Eksterne lenker
*
Parabaran Rajalingam

**Parabaran Rajalingam** (født 7. juni 1974 på Sri Lanka) er en norsk sykepleier og lokalpolitiker (SV). Han er fra 2019 varaordfører i Karlsøy, og ble gjenvalgt i 2023. 

I 1990 kom han som 15-åring som flyktning fra Sri Lanka. I 2005 flyttet han til Karlsøy og jobbet i helsetjenesten. I 2014 tok mastergrad i helsefag ved UiT  Han har vært fylkesleder for Troms SV fra 2022. Han underviser også i helsefagarbeiderlinjen på videregående skole.  

## Referanser
Claudio Palumbo

**Claudio Palumbo** (født 30. januar 1965 i Venafro i provinsen Isernia i Italia) er katolsk biskop av Trivento.
## Liv og virke
### Prest
Claudio Palumbo ble presteviet den 15. august 1990 av erkebiskopen av Campobasso-Boiano, Ettore Di Filippo.

Fra 1993 til 1998 var han viserektor for det regionale paveseminar i Chieti. I 1994 oppnådde han lisensiat i kirkehistorie fra Det pavelige gregorianske universitet og underviste deretter i dette emnet ved teologiske institutter. Doktorgraden tok han i 2006. I 2009 ble Palumbo generalvikar for bispedømmet Isernia-Venafro.

### Biskop av Trivento
Den 5. juni 2017 utnevnte pave Frans ham til biskop av Trivento. Han ble ordinert til biskop av Camillo Cibotti, biskop av Isernia-Venafro, den 8. september 2017. Medkonsekratorer var Domenico Angelo Scotti, biskop emeritus av Trivento og Salvatore Visco, erkebiskop av Capua. Den seremonielle innsettelse i embedet fant sted den 23. september samme år. I tillegg til bispeembetet er Palumbo sekretær for den regionale bispekonferanse i Abruzzo-Molise.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
*Erkebiskop Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Biskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Erkebiskop Bruno Forte (1949- ) *2004
* Biskopo  Camillo Cibotti (1954- ) *2014
* Biskop * Claudio Palumbo* (1965- ) *2017

## Referanser
The Cobbler

***The Cobbler*** er en amerikansk stumfilm fra 1923 regissert av Tom McNamara.

## Handling
Etter at en gjeng forårsaker kaos ved en lokal butikk tar den vennlige skomakeren dem med på en piknik. Men hans gamle Ford Model T går i stykker, og han går for å hente vann til radiatoren.

Samtidig forsøker gjengen alle slags reparasjoner på bilen, noe som bare forårsaker enda flere problemer.

## Skuespillere
* Jackie Condon som Jackie
* Mickey Daniels som Mickey
* Jack Davis som Jack
* Allen Hoskins som Farina
* Ernie Morrison som Ernie

## Referanser


## Eksterne lenker
*
Cœur fidèle

***Cœur fidèle*** (som betyr «Trofast hjerte») er en fransk stumfilm fra 1923 regissert av Jean Epstein.

## Handling
Jean er en ærlig havnearbeider som er dypt forelsket i den unge, vakre og foreldreløse Marie. Men Maries adoptivforeldre presser henne til å gifte seg med Paul, som er en arbeidsledig alkoholiker. Paul er en bølle, men Maries adoptivforeldre er begeistret for ham fordi han har kontaktene i orden.

Marie får et barn, som blir syk. Paul forårsaker nesten barnets død i sin berusede tilstand. Marie griper pistolen hans, skyter og dreper ham.

## Rolleliste
* Gina Manès
* Léon Mathot
* Edmond Van Daële
* Marie Epstein

## Referanser


## Eksterne lenker
*